stanford-oval/wikipedia huggingface dataset:
רקיע
הערות שוליים

1 2  ספר יחזקאל, פרק א', פסוק כ"ב ועוד
↑  כמילה נרדפת ל'שמיים' ספר תהילים, פרק י"ט, פסוק ב', ופרק ק"נ, פסוק א'
↑  ספר דניאל, פרק י"ב, פסוק ג'
↑  לדוגמה ספר שמות, פרק ל"ט, פסוק ג'
↑  רִקֵּעַ באתר האקדמיה ללשון העברית
↑  אברבנאל בשם רס"ג
↑  מורה הנבוכים חלק שני פרק ל'
↑  הרב ישראל הלפרין, מה הוא הרקיע, פשטות המתחדשים א', תשע"ט
↑  דעת רב בבראשית רבה, פרשה ד', פסקה ב'
↑  פרקי דרבי אליעזר פרק ד'
↑  על פי פירוש "מתנות כהונה" ו"עץ יוסף"
↑  תלמוד בבלי, מסכת תענית, דף ח', עמוד ב'
↑  דעת רבי אליעזר בתלמוד בבלי, מסכת תענית, דף ט', עמוד ב'
↑  תלמוד בבלי, מסכת פסחים, דף צ"ד, עמוד א'
↑  תלמוד ירושלמי, מסכת ברכות,  פרק א', הלכה א'
↑  תלמוד בבלי, מסכת חגיגה, דף י"ב, עמוד ב'
↑  המונח שמי השמיים מוזכר מספר פעמים במקרא, ראו למשל ספר דברים, פרק י', פסוק י"ד, ספר מלכים א', פרק ח', פסוק כ"ז, ספר תהילים, פרק קמ"ח, פסוק ד'
↑  על פי מפרשי ספר הזוהר, חלק ב', דף ל', עמוד ב'
↑  ספר ישעיהו, פרק מ', פסוק כ"ב
↑  ספר בראשית, פרק א', פסוק י"ז
↑  ספר תהילים, פרק ע"ח, פסוק כ"ג
↑  ספר מלכים א', פרק ח', פסוק י"ג
↑  ספר ישעיהו, פרק ס"ג, פסוק ט"ו
↑  ספר דברים, פרק כ"ו, פסוק ט"ו
↑  ספר מלכים א', פרק ח', פסוק ל"ט
↑  ספר תהילים, פרק ס"ח, פסוק ה'
↑  תלמוד בבלי, מסכת מנחות, דף ל"ט, עמוד א'
↑  משנה תורה לרמב"ם, ספר המדע, הלכות יסודי התורה, פרק ג', הלכה א'
↑  המסע הלילי, אסופה של מכון קרימיה
| ספר בראשית |
| --- | --- | --- |
| פרשת בראשית | בריאת העולם • תוהו ובוהו • רקיע • המים העליונים • בריאת אדם וחוה • אדם וחוה • פרייה ורבייה • גן עדן • נחש הקדמוני • חטא עץ הדעת • קללת האדם והאשה • עץ החיים • קין והבל • שירת למך • מעשה בני האלוהים |  |
| פרשת נח | תיבת נח • המבול • ברית הקשת • שבע מצוות בני נח • שכרות נח • תולדות בני נח • מגדל בבל |  |
| פרשת לך לך | מסע אברהם לארץ כנען • ירידת אברהם למצרים • פרידת אברהם ולוט • מלחמת ארבעת המלכים את החמישה • מלכי-צדק • ברית בין הבתרים • בריחת הגר ולידת ישמעאל • ברית המילה |  |
| פרשת וירא | ביקור המלאכים באוהל אברהם • מהפכת סדום ועמורה • לוט ובנותיו • ירידת אברהם לגרר • גירוש הגר וישמעאל • ברית אברהם ואבימלך • עקדת יצחק |  |
| פרשת חיי שרה | רכישת מערת המכפלה • מציאת אישה ליצחק • נישואי אברהם וקטורה • תולדות ישמעאל |  |
| פרשת תולדות | לידת יעקב ועשו • מכירת הבכורה • ירידת יצחק לגרר • הריב על הבארות • ברית יצחק ואבימלך • גנבת הברכות • בריחת יעקב מעשו |  |
| פרשת ויצא | חלום יעקב • נישואי יעקב עם רחל ולאה • לידת בני יעקב • מעשה הדודאים • בריחת יעקב מלבן • ברית יעקב ולבן |  |
| פרשת וישלח | מפגש יעקב ועשו • מאבק יעקב והמלאך • מעשה שכם ודינה • מעשה שמעון ולוי • קיום הנדר בבית אל • מות רחל וקבורתה • מעשה ראובן ובלהה • פרשת שמונת מלכי אדום |  |
| פרשת וישב | מכירת יוסף • מעשה יהודה ותמר • לידת פרץ וזרח • יוסף ואשת פוטיפר • חלומות שר המשקים ושר האופים |  |
| פרשת מקץ | חלומות פרעה • ירידת אחי יוסף למצרים |  |
| פרשת ויגש | התוודעות יוסף לאחיו • ירידת יעקב למצרים • מכירת ארץ מצרים לפרעה |  |
| פרשת ויחי | שבועת יוסף ליעקב • ברכת אפרים ומנשה • ברכת יעקב לבניו • מות יעקב וקבורתו |  |
| דמויות מרכזיות | אדם וחוה • קין והבל • נח • אברהם ושרה • לוט • הגר וישמעאל • יצחק ורבקה • עשו • יעקב רחל ולאה • בלהה וזלפה • ראובן • שמעון • לוי • יהודה • תמר • יששכר • זבולון • דן • נפתלי • גד • אשר • יוסף • בנימין |  |
ספר בראשית • ספר שמות • ספר ויקרא • ספר במדבר • ספר דברים
סרחיו ראמוס

סרחיו ראמוס גרסיה (בספרדית: Sergio Ramos García; נולד ב-30 במרץ 1986) הוא כדורגלן ספרדי המשחק בעמדת הבלם, במונטריי מליגת העל המקסיקנית. ראמוס מזוהה בעיקר עם מועדון הכדורגל ריאל מדריד, בו שיחק במשך 16 עונות ורשם את מרבית הישגיו האישיים והקבוצתיים שקיבעו את מעמדו כאחד מגדולי הבלמים בכל הזמנים. הבולטים שבהם היו ארבע זכיות בליגת האלופות.
לזכותו של ראמוס 180 הופעות במדי נבחרת ספרד והוא שיאן ההופעות שלה בכל הזמנים. הוא היה שותף לזכייתה במונדיאל 2010 ובשתי אליפויות אירופה בשנים 2008 ו-2012.
קריירת מועדונים

ראמוס נולד בעיירה קאמאס הסמוכה לסביליה והחל להתאמן בגיל שש במועדון המקומי פ.צ. קאמאס. בהמשך הצטרף אל סביליה בה שיחק לצד חסוס נבאס ואנטוניו פוארטה. במדיה הוא גם ערך את הופעת הבכורה שלו בלה ליגה בטרם מלאו לו 18, כאשר עלה כמחליף בהפסד 0–1 מול דפורטיבו לה קורוניה ב-1 בפברואר 2004.
בעונת 2004/05 כבש את שער הבכורה שלו בליגה בניצחון הביתי 1–2 על ריאל סוסיאדד והוסיף לקראת סיום העונה שער בבעיטה חופשית מול קבוצתו העתידית, ריאל מדריד. במקביל, כבש בגביע אופ"א בניצחון 0–2 על נסיונל מדיירה בסיבוב הראשון של המפעל. ראמוס התבלט בביטחון העצמי שלו על המגרש, ואף נבחר על ידי אופ"א לתגלית של עונה זו.
קריירת מועדונים > פריז סן ז'רמן וסביליה

ב-7 ביולי 2021 חתם לשנתיים בפריז סן ז'רמן מליגת העל הצרפתית. ב-28 בנובמבר 2021 ערך הופעת בכורה בניצחון 1–3 על סנט אטיין. ב-23 בינואר 2022 כבש שער בכורה בניצחון 0–4 על סטאד ריימס.
ב-31 ביולי 2022 כבש שער בניצחון 0–4 על נאנט במסגרת הסופרקאפ הצרפתי שנערך באצטדיון בלומפילד.
ב-4 בספטמבר 2023 חזר לאחר 18 שנה לסביליה לעונה אחת בלבד.
נבחרות ספרד

בשנת 2005 שותף ראמוס בשישה משחקים במדי נבחרת ספרד עד גיל 21. ב-26 במרץ ערך את הופעת הבכורה במדי נבחרת ספרד, בניצחון 0–3 על נבחרת סין. הוא היה בן 18 בעת ששיחק, והיה לאחד השחקנים הצעירים ביותר בתולדות הנבחרת, עד שהשיא נשבר על ידי ססק פברגאס מארסנל. שבעה חודשים לאחר מכן הוא הבקיע את שני שעריו הראשונים בנבחרת, בניצחון 6–0 על נבחרת סן מרינו במסגרת מוקדמות מונדיאל 2006. הוא נכלל בסגל הנבחרת לקראת המונדיאל, ולבסוף החליף את מיצ'ל סלגאדו כמגן הימני הבכיר.
ראמוס הרבה לפתוח בהרכב במוקדמות יורו 2008, שבסיומו דורגה נבחרת ספרד במקום הראשון בבית ד', מעל נבחרת שוודיה. הוא הבקיע שני שערים ב-11 הופעות, כולל אחד בניצחון החוץ 1–3 על נבחרת דנמרק. ראמוס שמר על מקומו בהרכב גם ביורו. כמו כן נודע בתרומותיו ההגנתיות בשלב הבתים (3 ספיגות לנבחרתו) ובשלבי הנוק-אאוט (0 ספיגות לנבחרתו). בחגיגות שלאחר הניצחון במשחק הוא לבש חולצה ובה כתובת לזכרו ידידו הטוב ועמיתו לשעבר בסביליה אנטוניו פוארטה, שמת באוגוסט 2007.
הוא נכלל בסגל הנבחרת לגביע הקונפדרציות 2009 בדרום אפריקה, בו הודחה נבחרת ספרד על ידי נבחרת ארצות הברית בחצי הגמר וסיימה במקום השלישי. ראמוס הבקיע את השער השני בניצחון 0–2 על נבחרת צרפת, במשחק ידידות שנערך בסטאד דה פראנס.
בשנת 2010 היה ראמוס שותף לזכייתה ההיסטורית של נבחרת ספרד בגביע העולמי מונדיאל 2010, לאחר ניצחון 0–1 במשחק הגמר על נבחרת הולנד.
בשנת 2012 היה חלק מזכייתה של נבחרתו ביורו 2012 שנערכה בפולין ואוקראינה, אחרי ניצחון 0–4 נגד נבחרת איטליה.
ב-12 באוקטובר 2019, בגיל 33, הפך ראמוס לשיאן ההופעות של נבחרת ספרד, כשעקף את השוער איקר קסיאס.
ב-6 בספטמבר 2020, הבקיע ראמוס צמד בניצחון 0–4 על אוקראינה במסגרת ליגת האומות 2020/2021 והגיע ל-23 שערים במדי הנבחרת ובכך השתווה לאלפרדו די סטפנו במקום השמיני בטבלת הכובשים בכל הזמנים במדי הנבחרת.
ב-14 בנובמבר 2020 שיחק מול נבחרת שווייץ במסגרת טורניר ליגת האומות את משחקו ה-177 בנבחרת, בכך שבר את שיאו של בופון כשחקן עם הכי הרבה הופעות בנבחרת באירופה.
ראמוס לא נכלל בסגל נבחרת ספרד בטורניר יורו 2020 על רקע הפציעות הרבות מהן סבל בתקופה זו והיעדרותו ממשחקי העונה. הוצאתו מן הסגל סימנה את הטורניר הגדול הראשון מאז יורו 2004 בו ראמוס לא נקרא לסגל נבחרת ספרד, וקטעה את רצף ההופעות שלו בעשרה טורנירים רצופים.
ב-23 בפברואר 2023 הודיע ראמוס על פרישתו מנבחרת ספרד, לאחר שמאמן נבחרת ספרד, לואיס דה לה פואנטה, הודיע לו שהוא לא עתיד להיכלל בהרכב של הנבחרת לקראת משחקיה הבאים.
סגנון משחק

ראמוס ידוע במנהיגותו על המגרש, בלחימתו ללא פשרות ובחתירתו לניצחון בכל מחיר. ניחן בחכמת משחק ומהירות, והודות למשחק ראשו הטוב הוא אף הבקיע לאורך הקריירה שערים רבים ביחס לעמדתו האחורית, כולל שערים קריטיים רבים.
נוסף על כך, ראמוס ידוע כשחקן אגרסיבי שמרבה לקבל כרטיסים צהובים ואדומים. בעונת 2017/18 הפך לשיאן ההרחקות בליגה הספרדית. נכון לסוף עונת 2019/20 הוא השלישי בהרחקות ממשחקים בכל הזמנים, כאשר קיבל בכל המסגרות 26 כרטיסים אדומים, בפרט בעונת 2005/2006, הראשונה שלו בריאל, הורחק ארבע פעמים.
חיים אישיים

ראמוס נשוי למגישת הטלוויזיה פילאר רוביו, ויש להם ארבעה ילדים: סרחיו ג'וניור, מרקו, אלחנדרו ומקסימו אדריאנו.
סוכנו של ראמוס הוא אחיו, רנה ראמוס.
לראמוס יש חווה לגידול סוסים מגזע אנדלוסי בשם Yeguada SR4. בשנת 2018 אחד הסוסים – יוקאטן דה ראמוס – הוכתר לאלוף עולם.
בספטמבר 2019 עלתה לפריים וידאו סדרה דוקומנטרית בת שמונה פרקים אשר ליוותה את ראמוס לאורך כל עונת 2018/19 וסקרה את חיי המשפחה והכדורגל האישיים שלו.
סטטיסטיקות קריירה > מועדונים

מעודכן ל-26 בנובמבר 2023
| מועדון | עונה | ליגה> Division | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר1> הופעות | אחר1> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| סביליה ב' | 2003/2004 | הליגה הספרדית השלישית | 26 | 2 | 0 | 0 | 0 | 0 | 0 | 0 | 26 | 2 |
| סביליה | 2003/2004 | לה ליגה | 7 | 0 | 0 | 0 | 0 | 0 | 0 | 0 | 7 | 0 |
| סביליה | 2004/2005 | לה ליגה | 31 | 2 | 5 | 0 | 6 | 1 | 0 | 0 | 42 | 3 |
| סביליה | 2005/2006 | לה ליגה | 1 | 0 | 0 | 0 | 0 | 0 | 0 | 0 | 1 | 0 |
| סביליה | סה"כ | סה"כ | 39 | 2 | 5 | 0 | 6 | 1 | 0 | 0 | 50 | 3 |
| ריאל מדריד | 2005/2006 | לה ליגה | 33 | 4 | 6 | 1 | 7 | 1 | 0 | 0 | 46 | 6 |
| ריאל מדריד | 2006/2007 | לה ליגה | 33 | 5 | 3 | 0 | 6 | 1 | 0 | 0 | 42 | 6 |
| ריאל מדריד | 2007/2008 | לה ליגה | 33 | 5 | 3 | 0 | 7 | 0 | 2 | 1 | 45 | 6 |
| ריאל מדריד | 2008/2009 | לה ליגה | 32 | 4 | 0 | 0 | 8 | 1 | 2 | 1 | 42 | 6 |
| ריאל מדריד | 2009/2010 | לה ליגה | 33 | 4 | 0 | 0 | 7 | 0 | 0 | 0 | 40 | 4 |
| ריאל מדריד | 2010/2011 | לה ליגה | 31 | 3 | 7 | 1 | 8 | 0 | 0 | 0 | 46 | 4 |
| ריאל מדריד | 2011/2012 | לה ליגה | 34 | 3 | 4 | 0 | 11 | 1 | 2 | 0 | 51 | 4 |
| ריאל מדריד | 2012/2013 | לה ליגה | 26 | 4 | 3 | 0 | 9 | 1 | 2 | 0 | 40 | 5 |
| ריאל מדריד | 2013/2014 | לה ליגה | 32 | 4 | 8 | 0 | 11 | 3 | 0 | 0 | 51 | 7 |
| ריאל מדריד | 2014/2015 | לה ליגה | 27 | 4 | 2 | 1 | 8 | 0 | 5 | 2 | 42 | 7 |
| ריאל מדריד | 2015/2016 | לה ליגה | 23 | 2 | 0 | 0 | 10 | 1 | 0 | 0 | 33 | 3 |
| ריאל מדריד | 2016/2017 | לה ליגה | 28 | 7 | 3 | 1 | 11 | 1 | 2 | 1 | 44 | 10 |
| ריאל מדריד | 2017/2018 | לה ליגה | 26 | 4 | 1 | 0 | 11 | 1 | 4 | 0 | 42 | 5 |
| ריאל מדריד | 2018/2019 | לה ליגה | 28 | 6 | 6 | 3 | 5 | 0 | 3 | 2 | 42 | 11 |
| ריאל מדריד | 2019/2020 | לה ליגה | 35 | 11 | 2 | 0 | 5 | 2 | 2 | 0 | 44 | 13 |
| ריאל מדריד | 2020/2021 | לה ליגה | 15 | 2 | 0 | 0 | 5 | 2 | 1 | 0 | 21 | 4 |
| ריאל מדריד | סה"כ | סה"כ | 469 | 72 | 48 | 7 | 129 | 15 | 25 | 7 | 671 | 101 |
| פריז סן ז'רמן | 2021/2022 | ליג 1 | 12 | 2 | 1 | 0 | 0 | 0 | 0 | 0 | 13 | 2 |
| פריז סן ז'רמן | 2022/2023 | ליג 1 | 33 | 2 | 3 | 1 | 8 | 0 | 1 | 1 | 45 | 4 |
| פריז סן ז'רמן |  |  | 45 | 4 | 4 | 1 | 8 | 0 | 1 | 1 | 58 | 6 |
| סביליה | 2023/2024 | לה ליגה | 5 | 0 | 0 | 0 | 3 | 0 | - | - | 8 | 0 |
| סביליה |  |  | 5 | 0 | 0 | 0 | 3 | 0 | 0 | 0 | 8 | 0 |
| סה"כ קריירה | סה"כ קריירה | סה"כ קריירה | 584 | 80 | 57 | 8 | 146 | 16 | 26 | 8 | 813 | 112 |
1 כולל את הסופרקאפ הספרדי, הסופר קאפ האירופי, גביע העולם למועדונים וגביע האלופות הצרפתי.
סטטיסטיקות קריירה > נבחרת

מעודכן ל-9 ביוני 2021
| ספרד> שנה | ספרד> הופעות | ספרד> שערים |
| --- | --- | --- |
| 2005 | 7 | 2 |
| 2006 | 13 | 0 |
| 2007 | 10 | 2 |
| 2008 | 15 | 0 |
| 2009 | 11 | 0 |
| 2010 | 16 | 1 |
| 2011 | 10 | 1 |
| 2012 | 16 | 2 |
| 2013 | 17 | 1 |
| 2014 | 9 | 1 |
| 2015 | 6 | 0 |
| 2016 | 10 | 0 |
| 2017 | 9 | 3 |
| 2018 | 12 | 4 |
| 2019 | 9 | 4 |
| 2020 | 8 | 2 |
| 2021 | 2 | 0 |
| סה"כ | 180 | 23 |
תארים > קבוצתיים

אליפות ספרד (5): 2006/2007, 2007/2008, 2011/2012, 2016/2017, 2019/2020
גביע המלך הספרדי (2): 2010/2011, 2013/2014
הסופר קאפ הספרדי (4): 2008, 2012, 2017, 2020
ליגת האלופות (4): 2013/2014, 2015/2016, 2016/2017, 2017/2018
הסופר קאפ האירופי (3): 2014, 2016, 2017
אליפות העולם לקבוצות (4): 2014, 2016, 2017, 2018
פריז סן ז'רמן
אליפות צרפת: 2021/2022, 2022/2023
גביע האלופות הצרפתי: 2022
תארים > בינלאומיים

גביע העולם בכדורגל: 2010
אליפות אירופה בכדורגל (2): 2008, 2012
אליפות אירופה בכדורגל עד 19: 2004
תארים > אישיים

פרס דון בלון לפריצת העונה: 2005
FIFPRO World 11‏ (11): 2008, 2011, 2012, 2013, 2014, 2015, 2016, 2017, 2018, 2019, 2020
נבחרת השנה של אופ"א (9): 2008, 2012, 2013, 2014, 2015, 2016, 2017, 2018, 2020
נבחרת הטורניר של גביע העולם: 2010
שחקן ההגנה הטוב ביותר בליגה הספרדית: 2011/2012, 2012/2013, 2013/2014, 2014/2015, 2016/2017
נבחרת היורו: 2012
נבחרת הטורניר של גביע הקונפדרציות: 2013
נבחרת העונה של ליגת האלופות: 2013/2014, 2015/2016, 2016/2017, 2017/2018
כדור הזהב של גביע העולם למועדונים: 2014
נבחרת השנה האולטימטיבית של אופ"א: 2015
קבוצת השנה העולמית מטעם IFFHS:‏ 2017, 2018, 2019, 2020
הרכב כל הזמנים השלישי של כדור הזהב: 2020
שיאן ההופעות של נבחרת ספרד.
שיאן ההופעות בנבחרת אירופאית.
הערות שוליים

↑  ‏קייליני: "ראמוס הבלם הטוב בעולם, לפצוע את סלאח היה מהלך גאוני", באתר ספורט1, 16 במאי 2020
↑  עשר הבלמים הטובים בעולם לפי מגזין FourFourTwo | מדרידיסטה, באתר he-il.facebook.com
↑  רעידת אדמה בריאל מדריד: ראמוס עוזב רשמית, באתר ONE‏, 16 ביוני 2021
↑  מערכת ONE, ההעברה של הקיץ: סרחיו ראמוס חתם בפ.ס.ז', באתר ONE, ‏8 ביולי 2021
↑  תומר יצחק‏, הפלא ופרא, באתר וואלה, 13 באוקטובר 2019
↑  "Fati breaks records in Spain victory". BBC Sport (באנגלית בריטית). נבדק ב-2020-09-07.
↑  ‏אגדה: ראמוס צפוי להפוך לשחקן עם הכי הרבה הופעות בינ"ל אי פעם, באתר ספורט1, 11 בנובמבר 2020
↑  סרחיו ראמוס נותר מחוץ לסגל נבחרת ספרד ליורו 2020, באתר וואלה, 24 במאי 2021
↑  סרחיו ראמוס הודיע על פרישה מנבחרת ספרד, באתר ערוץ הספורט, 23 בפברואר 2023
↑  ראמוס הפך לשיאן הכרטיסים האדומים בספרד, באתר ynet, 21 באוגוסט 2017
↑  אדום עולה, עולה: מצעד הכסחנים הגדול, באתר ערוץ הספורט, 24 במרץ 2020
| --- | --- |
בקרת זהויות :  PLWABN: 9810648695905606  BNE: XX4680963  GND: 1335165320  ISNI: 0000 0004 4884 6830  LCCN: no2024009200  NTA: 433350121  SELIBR: 382854  VIAF: 169833874   WorldCat (עם VIAF): 169833874 
ראמוס במדי ריאל מדריד, 2010.
ראמוס במדי נבחרת ספרד, יורו 2012.
יצחק יחיאל ארנפלד

| --- | --- |

הרב יצחק יחיאל ארנפלד
 לידה:  22 ביולי 1947 (בן 77) ה' באב ה'תש"ז ניו יורק, ארצות הברית 
 מדינה:  ישראל 
 מקום פעילות:  ירושלים
 השתייכות:  ליטאי - הונגרי
 רבותיו:  הרב יוסף דב סולוביצ'יק   הרב יצחק הוטנר   הרב בנימין פאלער
 
הרב יצחק יחיאל ארנפלד (עהרנפלד; נולד בה' באב ה'תש"ז, 22 ביולי 1947) הוא ראש ישיבת משנת עקיבא, ורבה של קריית מטרסדורף בירושלים, כיהן כראש ישיבת בית שמואל עד סגירתה.
קורות חיים

נולד בניו יורק, ארצות הברית לרב עקיבא ארנפלד, בנו הגדול של הרב שמואל ארנפלד רבה האחרון של העיר מטרסדורף באוסטריה לפני מלחמת העולם השנייה שהיה מצאצאי החת"ם סופר, ולחנה בתו של הרב חיים צבי קרוגר רבה של בריסל.
למד בישיבת זקנו ישיבת "חתן סופר" בניו יורק, ארצות הברית, שם נקשר לדודו הרב בנימין פאלער שכיהן אז כר"מ בישיבה. באותה תקופה יצר קשר גם עם הרב יצחק הוטנר, שנמשך גם לאחר עלייתם ארצה. בשנת תשכ"ח הגיע ללמוד בישיבת בריסק בראשות הרב יוסף דב סולוביצ'יק, והיה משומעי שיעורו כעשור שנים.
בשנת תש"מ נפטר סבו הרב שמואל, והוא מונה לכהן כרבה של קריית מטרסדורף בירושלים. במקביל שימש הרב ארנפלד כדיין בבית דינו של הרב שמואל הלוי ואזנר.
הרב ארנפלד הוא חבר ועדת הרבנים של קרן אברהם הכהן, המחלקת פרסים מדי שנה לאברכים מצטיינים.
קורות חיים > ישיבת בית שמואל

בקיץ תשמ"ז פתח הרב ארנפלד את ישיבת בית שמואל בקרית מטרסדורף. בשיעוריו הרבה לשלב מתורת החת"ם סופר, כמו כן, שיחותיו התבססו בעיקר על תורת המהר"ל. שיעוריו ושיחותיו התפרסמו בישיבה כ"מהדורה פנימית" היוצאת לתלמידי הישיבה.
בחורף תשע"ז נפלה ישיבתו למשבר כלכלי חמור, אשר מנע ממנו לשלם את משכורות הצוות במועדן, בין היתר בשל הלוואות לראשי מוסדות, שלא הוחזרו.
בקיץ תש"פ, לאחר שהישיבה יצאה לחופשה זמנית, עקב מגפת הקורונה, היא לא שבה לפעילות, ונסגרה.
באלול תש"פ פתח הרב עהרנפלד ישיבת קיבוץ תחת השם "משנת עקיבא" על שם אביו הרב עקיבא ארנפלד.
משפחתו

ילדיו:
בתו, נשואה לרב נחום בר חיים - ראש קיבוץ בישיבת משנת עקיבא. במקביל משמש כמשיב בישיבת חברון גבעת מרדכי.
בת נוספת נשואה לרב אבינועם פלברבאום - מחבר סדרת הספרים "ציונים והערות" - מראי מקומות על המסכתות הנלמדות בישיבות.
בנו, הרב יהודה אריה - ר"מ בישיבת משנת עקיבא.
הערות שוליים

↑  נשיא קריית מטרסדורף • הגאון רבי עקיבא ארנפלד זצ"ל בחדרי חרדים, כ"ח אב תשע"ב
↑  ישיבה במשבר: אין שכר לר"מים; בוגרים יוזמים גביית חובות כיכר השבת כ"ז טבת תשע"ז
| --- | --- |
בקרת זהויות :  NLI: 987007584066205171  VIAF: 142146461687827732955   WorldCat (עם VIAF): 142146461687827732955
גדי ביטון

גדי ביטון (נולד ב-29 בספטמבר 1965) הוא רקדן, מרקיד, כוריאוגרף, מנהל אמנותי ומפיק אירועי מחול. כיהן כיו"ר המדור לריקודי עם ופולקלור ישראלי במשרד התרבות והספורט עד לשנת 2021, חבר במדור תרבות בקהילה וחבר במועצה הישראלית לתרבות ואמנות. בעבר שימש כנציג תחום ריקודי העם באקו"ם.
ביטון מנהל האמנותי של פסטיבל מחול כרמיאל משנת 2019.
תחילת דרכו

ביטון נולד וגדל באשדוד במשפחה חרדית בת תשעה ילדים. בגיל 11 עבר ללמוד במסגרת פרויקט מחוננים בבר-אילן ומשם לישיבה תיכונית בירושלים במגמת אלקטרוניקה ומחשבים. חשיפתו הראשונה לריקודי העם הייתה בהרקדת חוצות בירושלים, בהיותו תלמיד הישיבה התיכונית "קריית נוער".
בזמן שירותו הצבאי רקד בלהקת חיל האוויר. בהיותו מפקד מעבדת מכ"ם מוטס בחיל האוויר, ניתנה לו האפשרות והוא עבר קורס מרקידים צה"לי בתמורה להנחיית ערב הרקדה שבועי בבסיס. לאחר מכן רקד בשנים 1985–1988 בלהקת המחול ענבר ראשון לציון, בניהולו האמנותי של הכוריאוגרף מושיקו הלוי. ביטון השלים קורס מרקידים מוסמכים במכללת וינגייט והחל להרקיד במקביל לעיסוקו כטכנאי מחשבים.
תפקידים מקצועיים

משנת 2001 ביטון הוא חבר במדור תרבות בקהילה במשרד התרבות והספורט, בנוסף לכך משמש חבר במועצה הישראלית לתרבות ואמנות. בינואר 2017 מונה גדי ביטון לראש מדור ריקודי העם והפולקלור הישראלי במשרד התרבות והספורט, לאחר שפעל שנים רבות להקמת מדור זה.
בין השנים 2005 ל-2009 כיהן כיו"ר ארגון המדריכים והכוריאוגרפים לריקודי עם בישראל ובתפוצות.
כחלק מפעילותו לקידום תחום המחול, השתתף ביטון בהקמת תחום המחול בבית ספר להסמכות והשתלמויות של מועדון הספורט באוניברסיטת תל אביב, והוא משמש בו כראש תחום מחול ומנהל בית הספר למקצועות המחול וכיועץ מקצועי לקורסים.
בשנים 2006–2008 היה אוצר תחום המחול והפולקלור בפסטיבל "100% אומנות", פסטיבל המשלב אוכלוסיית אומנים בעלי מוגבלויות

ובעבר שימש בהתנדבות כחבר בוועדת התרבות והאמנות של משרד המשפטים, שמטרתה קידום השוויון באומנות לאוכלוסייה מוגבלת.
באקו"ם, שימש ביטון כנציג תחום ריקודי העם, בדירוג פופולריות של שירים (בהשמעות פומביות), לטובת קביעת אופן חלוקת התמלוגים לבעלי הזכויות, וכיועץ לענייני זכויות יוצרים במחול הישראלי.
בשנת 2019 מונה ביטון למנהלו האמנותי של פסטיבל מחול כרמיאל.
בשנת 2021 התמנה למנהל הקרן ליוצרים עצמאיים במשרד התרבות.
בשנת 2022 ניהל אומנתית את פסטיבל המחולות בכרמיאל.
תיאור פועלו

ביטון חיבר מעל 300 ריקודי עם במגוון רב של סגנונות (מוזיקה וכוריאוגרפיה) הנרקדים בכל רחבי הארץ והעולם, ובמהלך השנים זכה בעשרות פרסים בפסטיבלי מחול ארציים ובינלאומיים, ביניהם פסטיבל מחול כרמיאל.
ביחד עם אדי חסיד, ארגן ביטון ב-9 בספטמבר 2008 בתל אביב, במסגרת חגיגות שנת ה-60 למדינת ישראל, את אירוע הרקדת הזוגות הגדול ביותר בעולם, במסגרתו נשבר שיא גינס.
בין פעילותיו לקידום תחום ריקודי העם בישראל יזם ומפיק את פסטיבל "קמפ בתנועה" מאז שנת 2009, בו לוקחים חלק כ-3,000 רוקדים מהארץ ומהעולם. בנוסף, ביטון יזם ב-2011 ובשיתוף פעולה עם עמותת "מחול ישראלי" מיזם שמטרתו חיבור נוער וצעירים לריקודי העם. אירוע ראשון של פרויקט זה התקיים בשת"פ עם עיריית אילת במהלך "קמפ בתנועה 3" בו רקדו, יחד עם יוצרים מרקידים ורוקדים המשתתפים בקמפ, 600 מילדי בתי הספר באילת וזאת בהשתתפות ראש עיריית אילת, מאיר יצחק הלוי, חה"כ מירי רגב תומכת נלהבת בפרויקט, מירי קופיטו, מנהלת אגף חינוך בעירייה ומנהלים ומורים רבים מבתי הספר בעיר. בהמשך מתוכננות רשויות נוספות להצטרף לפעילויות דומות.
ביטון יזם את פרויקט "צעד קדימה", פרויקט חידוש שירי ריקודי העם הקלאסיים בו לקחו חלק אמנים רבים ביניהם יואב יצחק, שלומי שבת, אביהו מדינה, סגיב כהן, גלעד שגב ועוד. השקת האלבום הראשון בפרויקט התקיימה בספטמבר 2012.
ביום העצמאות של שנת 2015, הופיעו מאות רקדנים לא מקצועיים של ריקודי עם בטקס הדלקת המשואות בהר הרצל, בניצוחו של גדי ביטון והבמאי רן צחור. שנתיים מאוחר יותר, בשנת 2017 הפיק וחיבר כוריאוגרפיה ל"מיצג ה-70" - האייטם המרכזי בטקס המשואות בהר הרצל, את המופע ביים רן צחור והשתתפו באייטם כ-200 רוקדי עם לצד רקדני להקות מחול מקצועיים. עוד בחגיגות ה-70 למדינת ישראל, יזם והפיק, בשיתוף משרד התרבות את אירועי רוקדים ה' באייר - ביום שישי, 20 באפריל 2018, ה׳ באייר, הוקמו ברחבי המדינה מאות במות ריקודי עם בליווי זמרים.
בשעה 16:00 בדיוק הושמעה בכל הבמות הכרזת העצמאות בקולו של בן-גוריון ומיד לאחריה ובבת אחת בכל רחבי הארץ, פרצו כל הרוקדים בריקוד "ישראל שלי", השיר הרשמי לחגיגות ה-70 לעצמאות ישראל, שביטון חיבר לו כוריאוגרפיה במיוחד לאירוע זה.
בשנת 2017 ייסד ביטון את פרויקט YeahBit - "מסיבת כושר" ישראלית.
הערות שוליים

↑  רועי רובינשטיין, ההורה ההיא עם ההיי, ידיעות השרון, 25 במאי 2012
↑  אתר משרד התרבות והספורט, אודות
↑  הארץ, פסטיבל של אמנים נכים בת"א יובל בן-עמי, פסטיבל של אמנים נכים בת"א, באתר הארץ, 27 בספטמבר 2005
↑  אקו"ם, חלוקת תמלוגים
↑  רשימת ריקודים של גדי ביטון באתר israelidances.com
↑  מרב יודילוביץ', 250 אלף איש ביקרו בפסטיבל מחולות כרמיאל, באתר ynet, 18 ביולי 2004
↑  כרמית ספיר-ויץ, פותחים מעגל: ריקודי עם זה חם, באתר nrg‏, 14 בנובמבר 2011
↑  ילדי אילת יצאו במחול
↑  השקת "צעד קדימה"
| --- | --- |
בקרת זהויות :  NLI: 987007588120005171  VIAF: 317133964   WorldCat (עם VIAF): 317133964
טוטנהאם הוטספר

טוטנהאם הוטספר (באנגלית: Tottenham Hotspur) היא קבוצת כדורגל אנגלית מהעיר לונדון, המשחקת בפרמייר ליג. כינוייה הנפוצים של הקבוצה הם ספרס (קיצור שמה ברבים) ו"התרנגולים" (על שם סמלה). עד לשנת 2017 שימש אצטדיון וייט הארט ליין שנמצא בשכונת טוטנהאם שברובע הארינגיי, כאצטדיונה הביתי. בשנה זו נהרס האצטדיון לטובת בניית אצטדיון חדש שנחנך באפריל 2019. מאז עונת 1898–1899 מוכרת הקבוצה בחולצתה הלבנה (שבזכותה גם מועדון זה נודע בכינוי The Lillywhites, "השושנים הצחורות") ובמכנסייה הכחולים-כהים כתלבושת של טוטנהאם.
טוטנהאם הוטספר הייתה הקבוצה הראשונה שזכתה בדאבל האנגלי במאה ה-20, לאחר שזכתה באליפות אנגליה ובגביע ה-FA בעונת 1960/1961. בשנת 1963 הפכו הספרס למועדון הבריטי הראשון שזכה בתואר אירופי, גביע אירופה למחזיקות גביע. במהלך שנות ה-80 זכו הספרס במספר תארים: פעמיים בגביע ה-FA, גביע מגן הקהילה ובגביע אופ"א בעונת 1983/1984. בנוסף לכך, הקבוצה זכתה בשנת 2008 בגביע הפוטבול ליג, אחרי שניצחה בגמר 1–2 את היריבה העירונית צ'לסי לאחר הארכה. הזכייה בגביע הייתה המשך לרצף זכיותיה של טוטנהאם בתואר אחד לפחות בעשור לאורך של שישה עשורים, הישג בו מחזיקות רק טוטנהאם ומנצ'סטר יונייטד. מוטו המועדון בלטינית הוא "Audere est Facere" ("להעז זה לעשות", באנגלית: To Dare Is To Do), וסמלו הוא תרנגול צעיר עומד על כדורגל.
לקבוצה יריבויות רבות עם קבוצות מהפרמייר ליג השוכנות בלונדון, אך הבולטת בהן היא היריבות ארוכת השנים מול הקבוצה מהרובע השכן, ארסנל. המשחקים בין הקבוצות ידועים בכינוי הדרבי של צפון לונדון.
מאז שנת 2001, החברה המחזיקה העיקרית במניות המועדון היא ENIC אינטרנשיונל, לאחר שאלן שוגר מכר לה את מניותיו במועדון. חברת השקעות זו נוסדה על ידי המיליארדר הבריטי-יהודי ג'וסף "ג'ו" לואיס (אנ') – כששותפו של לואיס ב-ENIC – איש העסקים הבריטי-יהודי דניאל לוי הוא זה שמכהן מאז 2001 כיושב הראש של מועדון הכדורגל טוטנהאם.
בשנת 2024 העריך מגזין פורבס את שווי הקבוצה בכ-3.2 מיליארד דולר.